198 HOLLÓS LÁSZLÓ 



Dr. Hollós László: Magyarországból ismeretlen 

 gombák Kecskemét vídékéröL 



Kecskemét vidékéről 1926 faj meghatározott gomba van 

 gyűjteményemben. Ebből mintegy 300 faj vagy fajváltozat volt 

 új, melyeket többnyire az Annales Musei Nationalis Hungarici- 

 ben írtam le. A gyűjtött gombák nagy része, csaknem fele, 959 

 faj, magasabb rendű gombák fejletlen állapota, Fungi imperfecti, 

 mely a következőképen oszlik meg : 



Ordo I. Sphaeropsidales 726 faj 



„ II. Melanconiales 45 „ 



„ III. Ryphales 188 „ 



959 faj 



Jelen dolgozatomban a két első rendből azt a Kecskemét 

 vidékén gyűjtött 402 fajt sorolom fel betűrendben, mely hazánk- 

 ból nem volt közölve, Magyarországra új adatot képez. 



Hogy egy ilyen, Magyarországhoz arányítva kicsiny, hozzá 

 még kedvezőtlen gyűjtőterületen, a minő Kecskemét vidéke, oly 

 sok, hazánkból ismeretlen Fungi imperfecti került elő, annak 

 főoka, hogy gombáink régebbi kutatói ezeket alig méltatták 

 figyelmökre. Hazslinszky csak elszórtan, itt-ott említ fel 

 néhány olyat a SphaeriaceáJc mellett, melyeknek hovatartozóságát 

 biztosnak, vagy valószínűnek hitte. Kalchbrenner, Schul- 

 z e r már többet rendszeresen fel is soroltak, de még mindig 

 nem képezte kedvencz kutatásuk tárgyát. A legtöbbet tett e 

 téren B a u m 1 e r, a kit e gombák különösen érdekeltek s szá- 

 mos fajukat sorolta fel Pozsonymegye és Selmeczbánya vidéké- 

 nek gombái között. 



Mivel a Kecskemét vidékén gyűjtött Fungi imperfecti közül 

 csakis a Magyarországból ismeretleneket kívántam felsorolni, 

 tekintetbe vettem az összes idevágó irodalmat s kirekesztettem 

 azokat, melyek Báumler, Bresadola, Bubák, Greschik, 

 Hazslinszky, Kalchbrenner, Moesz, Richter, Sac- 

 cardo, Schulzer közleményeiben hazánkból ismertetve vannak. 



Lehetséges, hogy a felsorolt gombák közül néhány, minden- 

 esetre nagyon kevés már Magyarországból ismeretes, a szétszórt 

 irodalmi adatok összeállítása közben kikerülte figyelmemet. 



A Rabenhors t-féle munkának Allescher írta két 

 része (VI., VII. Abt.) czélszerű beosztása és könnyen kezelhető- 

 sége miatt a nálunk előfordulható Fungi imperfecti meghatáro- 

 zására a legalkalmasabb, ezért ezt használtam és idézem.^ Csak 



^ Dr. L. R a b e n h r s t's Kryptogamen-FIora von Deutschlaad, 

 Oesterreich und der Schweiz. Zweite Auíiage. Erster Bánd. VI. Abteilung. 

 Leipzig, 1901. — VII. Abteilung, 190H. 



